Unionin yleisen tuomioistuimen määräys (seitsemäs jaosto) 23.1.2019 – MLPS vastaan komissio
(asia T-304/18)
(Kumoamiskanne ja laiminlyöntikanne – Kantelun käsittelyn lopettaminen – Komission kieltäytyminen aloittamasta SEU 7 artiklaan perustuvaa menettelyä – Toimi, joka ei voi olla kanteen kohteena – Toimi ei koske kantajaa suoraan – Tutkimatta jättäminen)
1.      Kumoamiskanne – Kannekelpoiset toimet – Käsite – Toimet, joilla on sitovia oikeusvaikutuksia – Arviointi objektiivisten arviointiperusteiden perusteella – Luonteeltaan kielteinen toimielimen toimi –
(SEUT 263 artikla)
(ks. 10 kohta)
2.      Kumoamiskanne – Kannekelpoiset toimet – Käsite – Komission kieltäytyminen aloittamasta SEU 7 artiklaan perustuvaa menettelyä ei ole kannekelpoinen toimi)
(SEU 7 artikla; SEUT 263 artikla)
(ks. 15–17 kohta)
3.      Kumoamiskanne – Luonnolliset henkilöt tai oikeushenkilöt – Suoraan ja erikseen luonnollisia henkilöitä tai oikeushenkilöitä koskevat toimet – Yksityistä suoraan koskeva toimi – Arviointiperusteet – Komission kieltäytyminen aloittamasta SEU 7 artiklaan perustuvaa menettelyä – Luonnollisen henkilön tai oikeushenkilön nostama kanne – Toimi ei koske kantajaa suoraan
(SEU 7 artikla; SEUT 263 artiklan neljäs kohta)
(ks. 18–20 kohta)
4.      Laiminlyöntikanne – Luonnolliset henkilöt tai oikeushenkilöt – Kannekelpoiset laiminlyönnit – Komission kieltäytyminen aloittamasta SEU 7 artiklaan perustuvaa menettelyä – Tutkimatta jättäminen
(SEU 7 artikla; SEUT 263 artiklan neljäs kohta ja 265 artiklan kolmas kohta)
(ks. 23 ja 24 kohta)
Aihe
Yhtäältä SEUT 263 artiklaan perustuva kanne, jossa vaaditaan kumoamaan 7.3.2018 tehty komission päätös, jolla on lopetettu kantajan tekemän sen kantelun käsittely, jossa on vaadittu SEU 7 artiklaan perustuvan menettelyn aloittamista Ranskan tasavaltaa vastaan ja toisaalta SEUT 265 artiklaan perustuva kanne, jossa vaaditaan unionin yleistä tuomioistuinta toteamaan, että komissio on lainvastaisesti lopettanut tämän kanteen käsittelyn
Ratkaisu
1)
Kanne hylätään.
2)
Mouvement pour la liberté de la protection sociale (MLPS) velvoitetaan korvaamaan oikeudenkäyntikulut.